अपर जिलाधिकारी नगर एवं मेलाधिकारी विंध्यवासिनी राय एवं पुलिस अधीक्षक नगर अनिल कुमार सिंह सिसौदिया ने संयुक्त रूप से बताया कि मेले में लगभग तीस लाख श्रद्धालुओं ने रविवार को पवित्र सरयू नदी में स्नान कर यहाँ के प्रमुख मंदिरों में जाकर पूजा-अर्चना की। मेले के दौरान प्रसिद्ध हनुमानगढ़ी मंदिर, नागेश्वरनाथ मंदिर और कनक भवन मंदिर में ही लगभग पन्द्रह लाख श्रद्धालुओं के दर्शन करने की संभावना है।